ຈີນຈຳຄຸກ 39 ຄົນ ຢູ່ເຂດຊິນຈຽງ ທີ່ພົວພັນ ຂໍ້ຫາ ກໍ່ການຮ້າຍ 
ຈີນ ຕັດສິນຈຳຄຸກ 39 ຄົນ ທີ່ພົວພັນກັບ ການກໍ່ການຮ້າຍ ຢູ່ທີ່ເຂດຊີນຈຽງ ທາງພາກຕາເວັນຕົກສຸດ ຂອງປະເທດ.
ຈີນ ໄດ້ຕັດສິນໃຫ້ໃສ່ຄຸກ 39 ຄົນ ຢູ່ທີ່ເຂດ Xinjiang ທາງ ພາກຕາເວັນຕົກ ສຸດຂອງປະເທດ ຫລັງຈາກພົບເຫັນວ່າ ເຂົາເຈົ້າມີຄວາມຜິດ ຮວມທັງເຜີຍແຜ່ ວິດີໂອ ທີ່ຍຸແຍ່ໃຫ້ກໍ່ ການຮ້າຍ ສື່ມວນຊົນຂອງທາງການຈີນ ແລະຖະແຫລງການຂອງສານ ກ່າວວ່າ ການກ່າວຫາຍັງຮວມທັງ ການຈັດຕັ້ງ ແລະນຳພາ ບັນດາກຸ່ມກໍ່ການຮ້າຍທີ່ຍຸແຍ່ໃຫ້ ມີຄວາມຄຽດຊັງແລະຫວ່າງ ຊົນຊາດຊົນເຜົ່າ ແລະຜະລິດອາວຸດປືນ ທີ່ຜິດກົດໝາຍ ທ້າວ Maimaitiniyazi Aini ອາຍຸ 25 ປີ ໄດ້ຖືກຕັດສິນລົງ ໂທດໃຫ້ຕິດຄຸກ 5 ປີ ເພາະວ່າ ລາວໄດ້ໃຫ້ຄວາມເຫັນ ໃນລະ ຫວ່າງລົມກັນທາງອິນເຕີແນັດ ເຂດ Xinjiang ຊຶ່ງເປັນເຂດອາໄສຢູ່ຂອງພວກຊົນກຸ່ມນ້ອຍ ມຸສລິມ Uighur ແມ່ນເຫັນ ວ່າ ມີການໂຈມຕີທີ່ຮຸນແຮງເພີ້ມຂຶ້ນ ໃນອັນທີ່ປັກກິ່ງກ່າວວ່າ ເປັນພວກອິສລາມແບ່ງແຍກດິນແດນ ຢູ່ໃນການໂຈມຕີເທຶ່ອຫລ້າສຸດ ມີຄົນນຶ່ງໄດ້ເສຍຊີວິດ ແລະຫລາຍສິບຄົນໄດ້ຮັບບາດ ເຈັບ ຈາກພວກຄົນຮ້າຍທີ່ມີມີດ ແລະລະເບີດ ເປັນອາວຸດ ຢູ່ທີ່ສະຖານີລົດໄຟໃນເມືອງຫລວງອຸຣຸມຈີ ຂອງ Xinjiang ຜູ້ໂຈມຕີທັງສອງຄົນຖືກຂ້າຕາຍ ກຸ່ມຊາວ Uighur ພັດຖິ່ນ ກ່າວວ່າ ການໂຈມຕີເກີດຂື້ນ ຍ້ອນມີການນຳໃຊ້ນະໂຍບາຍ ແບບໜັກມື ໃນການຈຳກັດຮັດແຄບບ ການນັບຖືສາສະໜາຂອງຊາວ Uighur ແລະ ຍ້ອນນະໂຍບາຍ ທີ່ເຫັນພ້ອມກັບ ຊາວ Han ຊຶ່ງເປັນຊົນກຸ່ມໃຫຍ່ຂອງຈີນ ຍັງເປັນການຍາກຢູ່ທີ່ຈະກວດພິສູດຂໍ້ມູນລາຍລະອຽດກ່ຽວກັບການໂຈມຕີ ເພາະວ່າ ຈີນໄດ້ຈຳກັດຮັດແຄບບຢ່າງເຄັ່ງຄັດ ບໍ່ໃຫ້ບັນດານັກຂ່າວ ເຂົ້າໄປໃນເຂດ Xinjiang ແລະບໍລິເວນອ້ອມແອ້ມ